**REFERAT AF BESTYRELSESMØDE DEN 6. DECEMBER 2021.**

**Til stede: Charlotte Frederiksen, Joan Markmann, Robert Melander, Morten Petersen,**

**Ole Petersen, Randi Petersen****, H.C. Rasmussen.**

**DAGSORDEN:**

1. **ROBERT MELANDER, *FORMAND FOR BESTYRELSEN.***
2. **ØKONOMI**
3. Bestyrelsen har gennemgået den foregående måneds posteringer i banken ud fra de konto­udtog, som administrator havde sendt til mødet, kontrolleret dem ved opslag i Netbank, samt afstemt dem til opdateret drifts- og likviditetsbudget, og har ingen bemærkninger hertil.
4. Bestyrelsen har konstateret, at foreningens konti pr. 30.11.2021 udviser følgende saldi:
Driftskonto nr. 9444-4816033993 kr. 329.710,84
Deponeringskonto nr. 9444-10638364 kr. 506.028,50
5. Bestyrelsen og administrator vurderer, at foreningens økonomi udvikler sig i den aftalte og ønskede retning, og at der ikke er nævneværdige afvigelser fra driftsbudgettet og likvidi­tetsbud­gettet, som blev vedtaget på andelsboligforeningens ordinære generalforsamling den 31. oktober 2021.
6. **TILMELDING TIL SOLFILTER SAMT SOLGLAS**

Der rundsendes snarest en tilmeldingblanket, som skal udfyldes og afleveres til formanden, hvis man er interesseret i at få enten solfilter eller solglas. Herefter kontaktes firmaer for at indhente et så godt tilbud som muligt.

1. **STATUS FOR PUMPEBRØNDENE.**

Der monteres inden længe en tøralarm på pumpebrøndene, hvilket betyder, at vi vil undgå, at pumperne brænder sammen; derved spares mange penge.

1. **NY AFTALE MED SLAMSUGER**

Der er indgået en ny aftale med et slamsugningsfirma i Næstved.

1. **INKØB AF HJERTESTARTER SAMT OPSÆTNING**

Hjertestarteren monteres i begyndelsen af det nye år ved fællesskuret, da der dér er konstant strøm, sådan som hjertestarteren kræver.

1. **HANDIKAPPARKERINGSPLADS**

Der indrettes en handikap-P-plads ved blok I.

1. **DRØFTELSE AF DEN KOMMENDE BEBYGGELSE PÅ HAVNEFRONTEN**

Efter en drøftelse i bestyrelsen er planerne taget til efterretning.

1. **H.C. RASMUSSEN, *NÆSTFORMAND OG* *OVERORDNET VEDLIGEHOLDELSESANSVARLIG.***
2. **TØMRERENS GENNEMGANG AF VINDUER OG DØRE**

 Tømreren er ved at have gennemgået samtlige lister i lejlighederne. Det er et fint arbejde, der er udført.

1. **ETABLERING AF VENTILATIONSKANALER I VARMESKABENE**

 Der er kontakt med et firma, og der arbejdes videre med sagen.

1. **RENSNING AF VENTILATIONSKANALER**

Rensningen af eksisterende ventilationskanalerne vil foregå, når vejret er til det. Andelshaverne hører nærmere.

1. **VANDAFLEDNING VED SØJLER**

Arbejdet vil blive udført snarest, og der skal endnu engang lyde en varm tak til det medlem af andelsbolig­foreningen, som er kommet med ideen! Hermed skånes bebyggelsens hvide søjler!

1. **RESTAURERING AF PETANQUEBANEN**

Der købes stenmel til foråret. Ole og Morten sørger for at planere banen.

1. **ÅRSHJUL FOR 2022**

Dialogmøde: 3. april og 18. september.

Generalforsamling: Søndag den 30. oktober.

Tænding af juletræ: Søndag den 27. november.

Bestyrelsesmøder: 3. februar; 7. april; 9. juni; 8. september; 6. oktober; 8. december.

1. **RANDI, *SOCIALE INITIATIVER.***
2. **NY AFFALDSPLAN FRA VORDINGBORG KOMMUNE**

Der er kommet ny affaldsplan fra Vordingborg Kommune. Randi finder ud af, hvad det kommer til at betyde for os i Havnehaven II.

1. **TÆNDING AF JULETRÆET DEN 28. NOVEMBER**

Det er rigtig glædeligt, at der var stor tilslutning til arrangementet den 28. november, hvor foreningens juletræ blev tændt – ca. halvdelen af samtlige beboere deltog!

*Ved arrangementet den 28. november blev der glemt en spiseske. Den kan afhentes hos Lone og Ole, Stationsvej 79.*



**ALLE BEBOERE ØNSKES EN GLÆDELIG JUL**



**OG ET GODT NYTÅR!**

**Med venlig hilsen**

**Bestyrelsen.**

Vordingborg, den 6. december 2021.

Ole Petersen, ref.